./data/phi0914/phi00139/phi0914.phi00139.perseus-lat1.xml
in controversiam       autem veniebant Philippopolis, Tricca, Phaloria et Eurymenae et cetera circa eas       oppida,  utrum Thessalorum iuris, cum vi       ademptae possessaeque ab Aetolis forent—nam Philippum Aetolis ademisse eas       constabat—  ,an Aetolica antiquitus ea oppida       fuissent: ita  enim Acilium regi concessisse, si Aetolorum fuissent, si voluntate, non       si vi atque armis coacti cum Aetolis essent         eiusdem formulae disceptatio de Perrhaeborum Magnetumque oppidis fuit: omnium       enim iura possidendo per occasiones Aetoli miscuerant   ad haec, quae disceptationis erant, querellae Thessalorum adiectae,       quod ea oppida, si iam redderentur sibi, spoliata ac deserta redditurus esset:            nam praeter belli casibus amissos       quingentos principes iuventutis in Macedoniam abduxisse et opera eorum in       servilibus abuti ministeriis, et quae reddiderit coactus Thessalis, inutilia ut       redderet curasse   Thebas Phthias unum maritimum  emporium fuisse quondam Thessalis, quaestuosum et frugiferum; ibi       navibus onerariis comparatis regem, quae praeter Thebas Demetriadem cursum       derigerent, negotiationem omnem maritimam eo avertisse   iam ne a legatis quidem, qui iure gentium sancti       sint, violandis abstinere: insidias positas euntibus ad T Quinctium    itaque ergo in tantum metum       omnes Thessalos coniectos, ut non in civitatibus suis, non in communibus gentis       conciliis quisquam hiscere audeat  procul enim abesse libertatis auctores       Romanos; lateri adhaerere gravem dominum, prohibentem uti beneficiis populi       Romani  quid autem, si vox libera non sit, liberum esse?  nunc se fiducia et praesidio legatorum ingemiscere       magis quam loqui  nisi provideant aliquid Romani, quo et et Graecis Macedoniam       adcolentibus metus et audacia Philippo minuatur, neqüiquam et illum victum et se       liberatos esse   ut equum tenacem, non       parentem frenis asperioribus castigandum esse   haec acerbe postremi, cum priores leniter permulsissent iram eius petentes,            ut ignosceret pro libertate       loquentibus, et ut deposita domini acerbitate adsuesceret socium atque amicum       sese praestare et imitaretur  populum Romanum, qui caritate quam metu adiungere sibi socios mallet             Thessalis auditis Perrhaebi       Gonnocondylum, quod Philippus Olympiadem adpellaverat, Perrhaebiae fuisse, et ut       sibi restitueretur, agebant, et de Malloea et Ericinio eadem postulatio erat             Athamanes libertatem repetebant et       castella Athenaeum et Poetneum